Železnica Slovenija-Hrvatska-Srbija
Tri zemlje potpisale deklaraciju kojom se podržava osnivanje zajedničke železničke kompanije radi poboljšanja Koridora 10 
. Danas su u Beogradu stavljena tri potpisa na dokument koji će značajno olakšati transport Koridorom 10, koji vodi od Slovenije preko Hrvatske i Srbije do Turske. Deklaraciju su potpisali srpski ministar infrastrukture Milutin Mrkonjić, ministar saobraćaja i veza Slovenije Patrik Vlačič i državni sekretar Ministarstva mora, saobraćaja i infrastrukture Hrvatske Danijel Mileta. Srpski ministar za infrastrukturu Mrkonjić je posle potpisivanja dokumenta rekao da će nova kompanija, koja će biti sastavljena od predstavnika sve tri zemlje, početi da radi 1. septembra i dodao da će sve tri zemlje imati ekonomske koristi od novog sporazuma. , rekao je Mrkonjić. Jedna od slabijih strana postojećeg železničkog sistema su komplikovane i spore administrativne procedure na granicama. Hrvatski sekretar transporta, Danijel Mileta kaže da je glavni posao sve tri zemlje da omoguće da železnica efikasnije funkcioniše. poručio je Mileta. Slovenački ministar Vlačič je rekao da Slovenija nema železničku infrastrukturu kakvu bi želela i dodao da u narednih pet godina planiraju da ulože od 6 do 8 milijardi evra. On je objasnio i zašto će rukovodstvo železničkog preduzeća biti u Sloveniji. , izjavio je Vlačič. Današnja deklaracija je rezultat dogovora ministara saobraćaja Slovenije, Hrvatske i Srbije koji su se 26. jula na Brdu kod Kranja u Sloveniji, dogovorili da će pojačati saradnju u oblasti železničkog, posebno teretnog saobraćaja tranzitnim panevropskim Koridorom 10.